# 春分的诗歌【十篇】

来源：网络 作者：诗酒琴音 更新时间：2025-04-06

*以下是为您整理的春分的诗歌【十篇】，希望大家能够喜欢。 　　>1、《春分日》徐铉 　　仲春初四日，春色正中分。绿野徘徊月，晴天断续云。　　燕飞犹个个，花落已纷纷。思妇高楼晚，歌声不可闻。　　>2、有关春分的诗词：《春分》七绝•苏醒 　　春分...*

以下是为您整理的春分的诗歌【十篇】，希望大家能够喜欢。

　　>1、《春分日》徐铉

　　仲春初四日，春色正中分。绿野徘徊月，晴天断续云。

　　燕飞犹个个，花落已纷纷。思妇高楼晚，歌声不可闻。

　　>2、有关春分的诗词：《春分》七绝•苏醒

　　春分雨脚落声微，柳岸斜风带客归。

　　时令北方偏向晚，可知早有绿腰肥。

　　>3、《画堂春》仲并

　　溪边风物已春分。画堂烟雨黄昏。水沈一缕袅炉薰。尽醉芳尊。舞袖飘摇回雪，歌喉宛转留云。人间能得几回闻。丞相休嗔。时在中春，阳和方起。

　　>4、《和宋之问寒食题黄梅临江驿》崔融

　　春分自淮北，寒食渡江南。忽见浔阳水，疑是宋家潭。

　　明主阍难叫，孤臣逐未堪。遥思故园陌，桃李正酣酣。

　　>5、《癸丑春分后雪》苏轼

　　雪入春分省见稀，半开桃李不胜威。

　　应惭落地梅花识，却作漫天柳絮飞。

　　不分东君专节物，故将新巧发阴机。

　　従今造物尤难料，更暖须留御腊衣。

　　>6、《偷声木兰花》徐铉

　　天将小雨交春半，谁见枝头花历乱。纵目天涯，浅黛春山处处纱。

　　焦人不过轻寒恼，问卜怕听情未了。许是今生，误把前生草踏青。

　　>7、《少年游》杜安世

　　小楼归燕又黄昏。寂寞锁高门。轻风细雨，惜花天气，相次过春分。

　　画堂无绪，初燃绛蜡，罗帐掩馀薰。多情不解怨王孙。任薄幸、一从君。

　　> 8、《阮郎归》欧阳修

　　南园春半踏青时，风和闻马嘶，青梅如豆柳如眉，日长蝴蝶飞。

　　花露重，草烟低，人家帘幕垂，秋千慵困解罗衣，画梁双燕归。

　　>9、《春日田家》宋琬

　　野田黄雀自为群，山叟相过话旧闻。夜半饭牛呼妇起，明朝种树是春分。

　　>10、《踏莎行》欧阳修

　　雨霁风光，春分天气，千花百卉争明媚。画梁新燕一双双，玉笼鹦鹉愁孤睡。

　　薛荔依墙，莓苔满地，青楼几处歌声丽。蓦然旧事心上来，无言敛皱眉山翠。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！